অস্ট্রেলিয়ার প্রতিরক্ষামন্ত্রী ক্রিস্টোফার পাইন এক বিবৃতিতে জানিয়েছেন, অস্ট্রেলিয়া পাঠাবে এপি-৩জি ওরিয়ন মেরিটাইম পেট্রল বিমান। উত্তর কোরিয়া জাতিসংঘের জারি করা নিষেধাজ্ঞা সঠিকভাবে মেনে চলেছে কিনা-তা নজরদারি করার জন্য অস্ট্রেলিয়া আগেও একটি বিমান পাঠিয়েছে। এ বছরের শুরুতেই সেটিকে নজরদারির কাজে মোতায়েন করা হয়। পাইনের ভাষ্য, ‘এই সিদ্ধান্ত নিষেধাজ্ঞা ফাঁকি দিয়ে উত্তর কোরিয়ার অবৈধ বাণিজ্য চালিয়ে যাওয়ার বিরুদ্ধে অস্ট্রেলিয়ার ধারাবাহিক প্রতিরোধের অংশ।’